Aiškinamasis raštas

Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Teikiamu sprendimo projektu bus patvirtintas Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašas (toliau – Aprašas).

Teikiamas tvirtinti sprendimas parengtas vadovaujantis Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo, mokslo ir sporto ministro 2018 m. rugsėjo 12 d. įsakymu Nr. V-2016 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ (toliau – Tvarkos aprašas) 3 punktu ir vėlesniais Tvarkos aprašo pakeitimais ir papildymais.

Aprašas bus taikomas vykdant Neformaliojo vaikų švietimo programų konkursą ir finansavimą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Neformaliojo vaikų švietimo lėšų skyrimo ir panaudojimo tvarkos aprašas, patvirtintas Lietuvos Respublikos švietimo, mokslo ir sporto ministro 2018 m. rugsėjo 12 d. įsakymu Nr. V-758 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: neformalus vaikų švietimas bus finansuojamas bendrojo finansavimo ir kitomis Lietuvos Respublikos valstybės biudžeto lėšomis.

Neigiamų pasekmių nenumatoma.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bendrojo finansavimo ir kitos Lietuvos Respublikos valstybės biudžeto lėšos.

**6. Vykdytojai, įvykdymo terminai**

Neformaliojo vaikų švietimo teikėjai (išskyrus bendrojo ugdymo mokyklas, ikimokyklinio, priešmokyklinio ir formalųjį švietimą papildančio ugdymo programas vykdančias įstaigas ).